stanford-oval/wikipedia huggingface dataset:
Child’s Play (vuoden 2019 elokuva)
Näyttelijät

| 0 | 1 | 2 |
| --- | --- | --- |
|  Aubrey Plaza  | … |  Karen Barclay   |
|  Gabriel Bateman  | … |  Andy Barclay   |
|  Brian Tyree Henry  | … |  Mike Norris   |
|  Tim Matheson  | … |  Henry Kaslan   |
|  Mark Hamill  | … |  Chucky (ääni)   |
Arvosteluja

| 0 | 1 | 2 |
| --- | --- | --- |
Helsingin Sanomat Juho Typpö: 
Hufvudstadsbladet Krister Uggeldahl:
Aiheesta muualla

Child’s Play Internet Movie Databasessa (englanniksi)
Daniela Baumer

| Mitalit> Maa:   Sveitsi.Naisten ratamelonta. Olympialaiset  | Mitalit> Maa:   Sveitsi.Naisten ratamelonta. Olympialaiset  | Mitalit> Maa:   Sveitsi.Naisten ratamelonta. Olympialaiset  | Maa:   Sveitsi> Naisten ratamelonta. |
| --- | --- | --- | --- |
|  Hopeaa | Atlanta 1996 | K-4, 500 m |  |
Daniela Baumer (myöh. Tenger, s. 8. syyskuuta 1971 Herblingen) on sveitsiläinen ratameloja ja olympiamitalisti. Hän saavutti Atlantan kesäolympialaisissa 1996 hopeaa 500 metrin kajakkinelosessa ja karsiutui 500 metrin kajakkikaksikossa välierissä parinaan Ingrid Haralamow-Raimann.
Collien Fernandes

Collien Fernandes (2019)
Collien Fernandes ( s. 26. syyskuuta 1981 Hampuri) on saksalainen huippumalli. Hän juontaa Are U Hot? -ohjelmaa VIVA-kanavalla. Sunrise Avenuen Forever Yours-videolla hän esittää naispääosaa, eli Samu Haberin tyttöystävää.
Aiheesta muualla

Wikimedia Commonsissa on kuvia tai muita tiedostoja aiheesta .
Collienin sivut
Collien Fernandes Myspacessa (englanniksi)
Collien Fernandes Internet Movie Databasessa. (englanniksi)
Daniela Barcellona

Daniela Barcellona (s. 28. maaliskuuta 1969 Trieste) on italialainen ooppera- ja konserttilaulaja, joka on äänialaltaan mezzosopraano.
Barcellona opiskeli pianonsoittoa konservatoriossa Triestessä, mutta siirtyi oopperan pariin opettajanaan kapellimestari Alessandro Vitiello. Vitiello oli hänen ainoa lauluopettajansa. Barcellona meni opettajansa kanssa naimisiin vuonna 1998.
Barcellona teki debyyttinsä vuonna 1993 La tragédie de Carmenissa, joka on ohjaaja Peter Brookin versio Georges Bizet'n oopperasta Carmen. Barcellonan useimmat muut varhaiset roolit kuitenkin olivat italiankielisissä oopperoissa, kuten Gioacchino Rossinin Tuhkimon (La Cenerentola) nimiroolissa Genovassa vuonna 1997. Barcellona on erikoistunut bel canto -ohjelmistoon ja etenkin Rossinin oopperoiden travesti- eli housurooleihin. Hän teki ensimmäisen merkittävän travesti-esiintymisensä Rossinin Tancredin nimiroolissa Pesaron Rossini-oopperafestivaalilla vuonna 1998. Hän on esiintynyt myös muun muassa La Scalassa, Metropolitan-oopperassa, Salzburgin musiikkijuhlilla ja Royal Opera Housessa.
Barcellona on 2000-luvulla laajentanut ohjelmistoaan kattamaan muun muassa Hector Berlioz'n oopperan Les troyens, Giuseppe Verdin tuotantoa, verismin ohjelmistoa ja barokkikauden oopperoita. Hän on tehnyt barokkiteosten historiallisia tulkintoja eli periodiesityksiä muiden muassa Fabio Biondin ja Ottavio Dantonen johdolla.
Barcellona on tehnyt myös konserttiesiintymisiä sellaisten kapellimestareiden kuin Riccardo Chaillyn, Riccardo Mutin ja Gianandrea Nosedan johdolla. Konserttiohjelmistoon kuuluneita teoksia ovat olleet muiden muassa Missa solemnis (Ludwig van Beethoven), Stabat Mater (Rossini), Requiem (Verdi) ja Gustav Mahlerin sinfonia nro 2.
Compagnie sucrière sénégalaise

CSS:n sokeritehdas Richard-Tollissa.
Compagnie sucrière sénégalaise eli CSS on sokeria ja sen sivutuotteita valmistava yritys Senegalin Richard-Tollissa.
Sveitsiläisen Mimran-ryhmän omistama yritys on perustettu vuonna 1970. Se viljelee sokeriruokoa noin 12 000 hehtaarin keinokastelualueella Senegaljoen laaksossa. Richard-Tollissa sijaitseva sokeritehdas aloitti toimintansa vuonna 1975. Tehtaan modernisointi vuonna 1990 nosti sen kapasiteetin 90 000 sokeritonniin vuodessa. Vuonna 2008 käyttöön otetun tislaamon kapasiteetti on 60 000 litraa etanolia päivässä. Samana vuonna aloitetun uudistushankkeen tarkoitus oli nostaa sokerin tuotanto maan kulutusta vastaavalle 150 000 tonnin vuositasolle.
Yhtiön päätuote on kidesokeri, jonka pakkauskoot vaihtelevat viidestäkymmenestä kilosta viiteen grammaan. Tislattu etanoli viedään pääosin ulkomaille, jossa sitä käytetään alkoholijuomien, kosmetiikan ja lääkeaineiden valmistukseen sekä polttoaineena. Melassista valmistetaan rehua ja orgaaninen jäte käytetään lannoitteena.
Tehdas on energian suhteen omavarainen. Sen voimalaitos käyttää polttoaineenaan tuotannossa syntyvää kasvijätettä. Yhtiö tuottaa vettä ja energiaa myös lähiseudun asukkaille.
CSS on valtion jälkeen Senegalin suurin työnantaja. Sokeriruo’on korjuuaikaan marraskuusta kesäkuuhun se työllistää noin 6 000 henkilöä.
Aiheesta muualla

Yhtiön sivusto (ranskaksi)
Compagnie Malienne de Navigation

Comanavin Tombouctou-alus Koulikoron satamassa.
Compagnie Malienne de Navigation eli Comanav on Malin valtiollinen jokiliikenneyhtiö. Se harjoittaa henkilö- ja tavaraliikennettä Nigerjoella korkean veden aikaan Koulikoron ja Gaon välisellä osuudella.
Comanavin edeltäjä oli Ranskan siirtomaa-aikana jokiliikennettä harjoittanut Messageries Africaines -yhtiö. Malin itsenäistyttyä vuonna 1960 sen tilalle perustettiin Compagnie Malienne de Navigation, joka vuonna 1965 yhdistettiin valtion metallirakenneyhtiö Emcomin kanssa Ateliers et Chantiers du Mali -nimiseksi yhtiöksi. Comanav erotettiin jälleen omaksi yhtiökseen vuonna 1968.
Yhtiö oli varsin kannattava 1970-luvulle saakka. Vuonna 1975 se kuljetti lähes 50 000 matkustajaa ja noin 65 000 tonnia rahtia. Sen jälkeen toimintaa ovat vaikeuttaneet Nigerin vesimäärän vähentyminen, jokiuoman liettyminen ja saksalaisen yhteistyökumppanin vetäytyminen vuonna 1990. Luonnonolosuhteiden takia liikennöintikausi on supistunut heinä-joulukuusta neljään tai jopa kolmeen kuukauteen ja pienet moottorialukset ovat yhä lisääntyvässä määrin korvanneet Comanavin isot laivat. Vuonna 2012 liikenne keskeytyi kokonaan maan pohjoisosan sotatilan vuoksi.
Vuonna 2016 Comanav kuljetti 12 884 matkustajaa ja 8 203 tonnia rahtia. Liikenteen volyymi on vähäinen, mutta sillä on suuri merkitys Nigerin sisämaasuiston asukkaille. Tärkeimmät satamat ovat Mopti, Timbuktun Kabara ja Diré. Yhtiöllä on kolme vuosien 1965 ja 1985 välillä hankittua 350–450-paikkaista matkustaja- ja rahtialusta: Général Soumaré, Kankou Moussa ja Tombouctou. Muu kalusto käsittää polttoainetankkerin, kaksi hinaajaa, työntöaluksen ja kolmisenkymmentä proomua. Vuonna 2015 yhtiö sai kaksi matalapohjaista 65-paikkaista alusta, jotka mahdollistavat  liikennöintikauden pidentämisen kahdeksaan tai yhdeksään kuukauteen. Kehittämissuunnitelmiin kuuluu väylien ruoppaaminen, laitureiden rakentaminen, uudet kalustohankinnat sekä liikenteen palauttaminen Senegaljoelle Kayesista tai Ambidédista Senegalin Saint-Louisiin sekä Nigerjoelle Bamakosta Guinean Kankaniin.
Aiheesta muualla

Comanavin Facebook-sivu (ranskaksi)
Collie

Collie on keskikokoinen brittiläinen lammaskoiratyyppi, johon kuuluvat maatiaispaimenten lisäksi seuraavat koirarodut:
pitkäkarvainen collie eli pitkäkarvainen skotlanninpaimenkoira
lyhytkarvainen collie
bordercollie
partacollie
walesinpaimenkoira eli walesincollie
Koolie
Paikannimenä

Collie, Australian Länsi-Australia
Collie, Australian Uusi Etelä-Wales
Colliejoki, Australia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Collie”, voi hakea sivunnimihaulla, laajalla sivunnimihaulla tai tekstihaulla.
Täydellisyysaksiooma

Matematiikassa täydellisyysaksiooma on reaalilukujen joukon luonnetta kuvaava aksiooma. Sen mukaan jokaisella epätyhjällä reaalilukujen joukon osajoukolla, joka on ylhäältä rajoitettu (ts. sillä on olemassa yläraja), on olemassa supremum eli pienin yläraja.
Täydellisyysaksioomasta seuraa että jokaisella alhaalta rajoitetulla reaalilukujen osajoukolla on olemassa infimum eli suurin alaraja. Täydellisyysaksioomaa vaaditaan mm. reaalilukujen joukossa määrittämään irrationaaliluvut. Rationaalilukujen joukko ei toteuta täydellisyysaksioomaa, koska esimerkiksi osajoukko  S=\{x\in \mathbb {Q} \mid x^{2}<2\} on ylhäältä rajoitettu, jolloin sillä on supremum =:  {\sqrt {2}}, joka siis ei ole rationaaliluku.
Compact of Free Association

Lehdistötilaisuus Koloniassa elokuussa 2019. Vasemmalta oikealle: Yhdysvaltain ulkoministeri Mike Pompeo, Mikronesian presidentti David Panuelo, Marshallinsaarten presidentti Hilda Heine ja Palaun varapresidentti Raynold Oilouch.
Compact of Free Association (suom. "liitännäisvaltiosopimus") on Yhdysvaltain sekä Palaun, Mikronesian ja Marshallinsaarten välinen sopimus. Yhdysvallat tekee sopimuksen kunkin valtion välillä kahdenkeskeisesti, mutta niiden keskeinen sisältö on kuitenkin samanlainen.
Tämän hetkiset sopimukset ovat voimassa kaikkien kolmen maiden osalta vuoteen 2043 asti.
Historia

Palau, Mikronesia ja Marshallinsaaret olivat yhdessä Pohjois-Mariaanien kanssa Tyynenmeren saarten huoltohallintoalueeseen vuodesta 1947 lähtien. Kyseessä oli YK:n huoltohallintoalue, jonka siviilihallinnosta vastasi Yhdysvallat. Huoltohallintoalueen osista vain Pohjois-Mariaanit jäi osaksi Yhdysvaltoja territoriona, kun huoltohallintoalue purettiin. Kolmen itsenäistyneen valtion kohdalla Yhdysvallat solmi liitännäisvaltiosopimuksen, jolla varmistettiin läheinen suhde maiden välillä. Mikronesian ja Marshallinsaarten osalta ensimmäinen sopimus solmittiin vuonna 1982 ja Palaun osalta 1986.
Keskeinen sisältö

Yhdysvaltojen osalta sopimuksista vastaa sisäministeriön alainen saariasioiden virasto (engl. Office of Insular Affairs).
Liitännäisvaltiosopimukset tarjoavat mm. seuraavia etuja ja vapauksia sopimusosapuolille:
Saarivaltioiden kansalaisilla on oikeus asua ja työskennellä Yhdysvalloissa ilman viisumia
Saarivaltioiden kansalaiset voivat halutessaan pestautua Yhdysvaltain asevoimien palvelukseen
Saarivaltiot saavat Yhdysvalloilta vuosittaista rahallista tukea: Marshallinsaaret 2,3 miljardia, Mikronesia 3,3 miljardia ja Palau 0,9 miljardia dollaria
Daniel da Silva

| Henkilötiedot |
| --- | --- | --- |
Syntymäaika: 27. toukokuuta 1973 (ikä 51)
Syntymäpaikka: São Paulo, Brasilia
Kansalaisuus:  Brasilia
Pelipaikka: Puolustaja
Pituus: 189 cm
Seurat
| Vuodet | Seura | O (M) |
| 1995 1996-1998 1998 1999-2003 2004-2006 2007 | União São João Santos Verdy Kawasaki São Caetano Palmeiras São Caetano |  |
Maajoukkue
| 2002 | Brasilia | 1 (0) |
Daniel da Silva (s. 27. toukokuuta 1973 São Paulo) on brasilialainen entinen jalkapalloilija.
Jalkapallomaajoukkue

Daniel debytoi Brasilian maajoukkueessa 2002.
Codex Washingtonianus

Codex Washingtonianus (Washington Manuscript of the Gospels) on Uuden testamentin käsikirjoitus, joka sisältää neljä kanonista evankeliumia. Se on kirjoitettu pergamentille 300- tai 400-luvulla. Käsikirjoitus on mitä ilmeisimmin kopioitu useasta erilaisesta käsikirjoituksesta ja sen on kirjoittanut kaksi kirjuria. Käsikirjoituksen sijaintipaikka on  Freer Gallery of Art Washingtonissa.
Koodeksi koostuu 187 sivusta, joiden koko on 20.5-21 cm kertaa 13-14.5 cm, ja siinä on maalatut puiset kannet. Alkuperäiset kirjurit ovat tehneet käsikirjoitukseen useita korjauksia, ja joitakin korjauksia on tehty vielä 400- ja 500-lukujen välillä. Koodeksin osti Charles Lang Freer matkalla Egyptiin vuonna 1906 .
Aiheesta muualla

Henry A. Sanders, The New Testament Manuscripts in the Freer Collection, The Macmillan Company, New York – London 1918.
Skannattuja kuvia koodeksista
UX

UX tai Ux voi tarkoittaa:
UX, Air Europa -lentoyhtiön IATA-koodi
Unix eli UX, tietokoneiden käyttöjärjestelmä
UX (user experience) eli käyttäjäkokemus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”UX”, voi hakea sivunnimihaulla, laajalla sivunnimihaulla tai tekstihaulla.
Täydellisyys

Täydellisyys on matematiikassa topologian peruskäsite, joka tarkoittaa sitä että metrisen avaruuden jokainen Cauchyn jono suppenee kohti pistettä, joka kuuluu kyseiseen metriseen avaruuteen. Esimerkiksi avaruus  \mathbb {R} ^{n} on täydellinen, ja täydellisen avaruuden X osajoukko A on täydellinen, jos ja vain jos A on suljettu.
Tärkeä tulos on myös Banachin kiintopistelause, jonka mukaan täydellisen avaruuden X kontraktiolla itselleen on täsmälleen yksi kiintopiste a. Jono f(x), f(f(x)), f(f(f(x))) ... suppenee kohti tätä pistettä kaikilla  x\in X.
Täydellisyys ei ole topologinen ominaisuus, sillä on olemassa metrisiä avaruuksia, jotka ovat homeo­morfiset, mutta joista toinen on täydellinen, toinen ei. Esimerkiksi reaalilukujen joukko  \mathbb {R}  on täydellinen, mutta avoin väli ]0, 1[ ei, vaikka ne ovat homeo­morfiset. Esimerkiksi lukujono  (x_{n}), jolla  x_{n}={\frac {1}{2(n+1)}} ja jolla siis pätee  x_{n}\in \ ]0,1[ kaikilla  n\in \mathbb {N} \cup \{0\}, suppenee kohti pistettä  0, joka taas ei kuulu avoimeen väliin  ]0,1[.
Bairen lauseen mukaan täydellisten metristen avaruuksien  tiheiden avointen osajoukkojen leikkaus on tiheä.
Topologiassa metrisen avaruuden (X,d) täydellistymällä tarkoitetaan paria ( \varphi ,(Y,e)), missä (Y,e) on täydellinen metrinen avaruus ja  \varphi :X\to Y on isometria Y:n tiheälle osajoukolle. Jokaisella metrisellä avaruudella on täydellistymä.
Cathy Kelly

Cathy Kelly on irlantilainen bestseller -kirjailija. Hän toimi aiemmin toimittajana.
Kelly on yksi Irlannin suosituimmista kirjailijoista yhdessä Marian Keyesin ja Cecelia Ahernin kanssa. Vuonna 2004 hänen kirjojaan myytiin 1 433 032 kappaletta Yhdistyneessä kuningaskunnassa ja 118 000 kappaletta Irlannissa. Kellyn viimeisin kirja, Homecoming julkaistaan syksyllä.
Nuoruus ja ura

Kelly syntyi Belfastissa, mutta kasvoi Dublinissa ja opiskeli luostarikoulussa. Kelly työskenteli 13 vuotta Sunday World -lehden toimittajana ja toimi myös elokuvakriitikkona. Myöhemmin Kelly kertoi, ettei pitänyt "siitä kynnysten ja skandaalien maailmasta, stressasin yrittäessäni olla tiukka."
Vuonna 1997 Kellyn esikoisteos Naiselta naiselle julkaistiin. Maaliskuussa 2008 hän sai ensimmäisen tekijänpalkkiošekkinsä, mutta hänestä ei tullut kokopäiväistä kirjailijaa ennen kuin hän oli kirjoittanut kolme kirjaa. Kelly lopetti toimittajan työnsä vuoteen 2001 mennessä.
Kellyn Näytönpaikka -kirjaa myytiin lähes 300 000 kappaletta. Nyt ja ikuisesti oli Yhdistyneen kuningaskunnan bestseller-listalla lokakuussa 2005 syrjäyttäen Dan Brownin ja J. K. Rowlingin, jotka olivat olleet kärjessä viikkoja.
Kellyn seitsemän ensimmäistä kirjaa olivat The Sunday Timesin bestseller-listalla ja hänen kahdeksan kirjansa myyntitulot olivat £8 miljoonaa puntaa.
Kelly on saanut vaikutteita Jilly Cooperin, Maeve Binchyn ja Joanna Trollopen kirjoituksista.
Yksityiselämä

Kelly asuu tällä hetkellä aviomiehensä John Sheehan ja kaksospoikiensa Murrayn ja Dylanin kanssa Enniskerryssä.
Teokset

Naiselta naiselle, 1999 (Woman to Woman)
Nainen paikallaan, 2000 (She's the One)
Uudet tuulet, 2001 (Never too Late)
Mitä nainen haluaa, 2003 (What She Wants)
Unelmista totta, 2004 (Someone Like You)
Näytönpaikka, 2004 (Just Between Us)
Ystävyys yllättää,2005 (Best of Friends)
Nyt ja ikuisesti, 2006 (Always and Forever)
Rakkautta rivien välissä, 2007 (Past Secrets)
Rakkauden kielioppi, 2009 (Lessons in Heartbreak)
Elämän taika, 2010 (Once in a Lifetime)
Onnen ainekset, 2011 (Homecoming, 2010)
Uusia alkuja, 2013 (The House on Willow Street, 2012)
Mehiläiskuningatar, 2014 (The Honey Queen, 2013)
Kaikki alkoi Pariisissa, 2015 (It Started with Paris, 2014)
Aiheesta muualla

Cathy Kellyn virallinen nettisivu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
UWUSA

UWUSA eli United Workers Union of South Africa on vuonna 1986 perustettu eteläafrikkalainen ammattiyhdistys, jolla oli läheiset siteet Inkatha-vapauspuolueeseen. Sen tarkoituksena oli toimia vastavoimana ANC:n kanssa läheisessä yhteydessä olleelle COSATU:lle. UWUSA:ssa on noin 50 000 jäsentä.
Christian Kratzenstein

| Christian Gottlieb Kratzenstein |
| --- | --- |

Henkilötiedot
Syntynyt: 30. tammikuuta 1723 Wernigerode, Preussi
Kuollut: 6. heinäkuuta 1795 Frederiksberg, Tanska
Kansalaisuus:  preussi
Koulutus ja ura
Tutkimusalue:  fysikaalinen lääketiede, ääni
Tunnetut työt:  sähköterapia, viisi vokaalia tuottanut vapaalehdykkälaite
Christian Gottlieb Kratzenstein (30. tammikuuta 1723 Wernigerode, Preussi − 6. heinäkuuta 1795 Frederiksberg, Tanska) oli preussilais-tanskalainen professori, lääkäri ja luonnontieteilijä.
Tausta

Christian Gottlieb syntyi Wernigerodenin yläkouluopettaja Thomas Andreas Kratzensteinin ja Maria Elisabeth o.s. Mannesenin perheeseen. Hän osoitti kiinnostusta luonnontieteisiin jo nuorella iällä. Hän opiskeli luonnontieteitä Hallen yliopistossa 1742–1746.
Ura

Kratzenstein suoritti opiskelujensa lopuksi Hallessa sekä lääketieteen että filosofian tohtoritutkinnot väitöskirjallaan Theoria electricitatis more geometrico explicata, ja hänestä tuli samalla fysiikan professori Hallessa vain 23-vuotiaana. Vuodet 1748–1753 Hän toimi Pietarin tiedeakatemian matematiikan ja mekaniikan professorina, ja vuonna 1753 hänet nimitettiin Kööpenhaminan yliopiston kokeellisen fysiikan professuuriin, missä hän toimi vuoteen 1786. Hän oli sekä Tanskan tiedeakatemian että Academia Leopoldinan, nykyisen Saksan tiedeakatemian edeltäjän, jäsen.
Kratzenstein tunnetaan myös eräänä varhaisista vapaalehdykkäsoitinten ja synteettisen puheäänen tuottamisen kehittäjistä. Hän kehitteli laitetta, joka tuotti viisi puhetta muistuttavaa vokaaliääntä vapaalehdykkäkielillä. Hän raportoi kokeensa tulokset 1770, ja hänelle myönnettiin kokeestaan Pietarin tiedeakatemian palkinto 1782.
Chasmaporthetes

| Chasmaporthetes |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Hyeenat Hyaenidae
Suku::  Chasmaporthetes  Hay, 1921
lajit
 Katso teksti 
Katso myös
   Chasmaporthetes Wikispeciesissä   Chasmaporthetes Commonsissa 
Infobox OKNimi-testi OK: 
Chasmaporthetes on sukupuuttoon kuollut hyeenoiden heimoon kuulunut suku.
Lajit ja alalajit

Vuonna 1988 julkaistussa artikkelissa Björn Kurtén ja Lars Werdelin luettelivat sukuun viisi lajia, joista kaksi jakaantui kahteen alalajiin.
Chasmaporthetes borissiaki (Khomenko)
Chasmaporthetes lunensis (Del Campana)
Chasmaporthetes lunensis lunensis, Euroopassa
Chasmaporthetes lunensis honanensis, Kiinassa
Chasmaporthetes nitidula (Ewer)
Chasmaporthetes ossifragus Hay
Chasmaporthetes ossifragus ossifragus Yhdysvaltojan länsiosassa
Chasmaporthetes ossifragus nn, toinen alalaji Floridassa
Chasmaporthetes exitelus Kiinassa
Chasmaporthetes ossifragus eli Pohjois-Amerikassa 4,9 miljoonaa - 780,000 vuotta sitten Plioseenikaudelta varhaiselle pleistoseenille. Fossiilisia jäänteitä on löydetty Floridasta, Arizonasta Pohjois-Texasista Meksikosta ja Uudesta Meksikosta. C. ossifragus on ainoa tunnettu hyeena joka on levinnyt Pohjois-Amerikkaan.
Chasmaporthetes ossifragus -lajin hyeenoilla oli pitkät ja vahvat jalat ja niiden uskotaan olleen aktiivisia saalistajia. Ne ovat voineet saalistaa ryhmissä. Vaikka metsästyshyeenalla oli vahva purenta ja se pystyi murskaamaan luita, ei se silti syönyt luita nykyisen täplähyeenan  (Crocuta crocuta) tavoin. Se eli ”luunmurskaajakoirien” (kuten Borophagus diversidens), jättigepardien ja sapelihammaskissojen (Dinobastis, Megantereon) kanssa. Sen ruokavalioon kuuluivat hevoset, kamelieläimet, pekarit, hirvieläimet, murmelit ja muut pienet eläimet.
Chasmaporthetes lunensis muistutti C. ossifragusta. Se eli Euroopassa, Afrikassa ja Aasiassa samaan aikaan kuin C. ossifragus. Ne voivat olla sama laji, joka tarkoittaisi että se olisi yksi laajalle levinneimmistä petoeläimistä.
Chasmaporthetes borissiaki oli suvun vanhin laji.[lähde? ]
Aiheesta muualla

Prehistoric Hyena’s Teeth Show Bone-Crushing Carnivore Roamed the Arctic Smithsonian Magazine
Chasing Yesterday

| Chasing Yesterday Noel Gallagher’s High Flying Birds |
| --- | --- | --- |

Studioalbumin tiedot
 Äänitetty : 2014 Abbey Road- ja Strangeways -studioilla Lontoossa
 Julkaistu: 25. helmikuuta 2015
 Formaatti: CD, vinyyli, digitaalinen lataus
 Tuottaja(t): Noel Gallagher
 Tyylilaji: alternative rock, psykedeelinen rock
 Kesto: 43.52
 Levy-yhtiö: Sour Mash Records
Listasijoitukset
  Britannian albumilista: 1. Ks. lisää listasijoituksia
Noel Gallagher’s High Flying Birdsin muut studioalbumit
| Noel Gallagher’s High Flying Birds 2011 | Chasing Yesterday 2015 | Who Built the Moon? 2017 |
Singlet albumilta Chasing Yesterday
 ”In the Heat of the Moment” Julkaistu: 17. marraskuuta 2014  ”Ballad of the Mighty I” Julkaistu: 13. tammikuuta 2015  ”Riverman” Julkaistu: 11. toukokuuta 2015  ”Lock All the Doors” Julkaistu: 28. elokuuta 2015  ”The Dying of the Light” Julkaistu: 11. joulukuuta 2015
Chasing Yesterday on brittiläisen muusikko ja lauluntekijä Noel Gallagherin ja hänen johtamansa Noel Gallagher’s High Flying Birds -kokoonpanon toinen studioalbumi, joka julkaistiin helmikuussa 2015. Albumin kaiken kappalemateriaalin on säveltänyt ja sanoittanut Noel Gallagher, ja hän on myös tuottanut albumin. Chasing Yesterday äänitettiin vuonna 2014 Lontoossa Strangeways- ja Abbey Road -äänitysstudioilla, ja se julkaistiin 25. helmikuuta 2015 Gallagherin perustaman levy-yhtiö Sour Mash Recordsin kautta. Albumi nousi yhtyeen edellisen studioalbumin tavoin Britannian albumilistalla kärkipaikalle, ja ylitti kultalevyn rajan Britanniassa vuoden 2015 maaliskuussa.
Chasing Yesterday sai yleisön ja kriitikoiden keskuudessa pääosin positiivisen vastaanoton. AllMusic -sivuston Stephen Thomas Erlewine antoi albumille arvosanaksi neljä tähteä viidestä, ja yhdysvaltalaisen Rolling Stone -lehden David Fricken kirjoittamassa arviossa albumi sai kolme ja puoli tähteä.
Albumilta julkaistiin singlenä viisi kappaletta: ”In the Heat of the Moment”, ”Ballad of the Mighty I”, ”Riverman”, ”Lock All the Doors” ja ”The Dying of the Light”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Riverman | 5.41 |  |  |  |  |  |  |  |
| 2. | In the Heat of the Moment | 3.29 |  |  |  |  |  |  |  |
| 3. | The Girl with X-Ray Eyes | 3.20 |  |  |  |  |  |  |  |
| 4. | Lock All the Doors | 3.41 |  |  |  |  |  |  |  |
| 5. | The Dying of the Light | 5.11 |  |  |  |  |  |  |  |
| 6. | The Right Stuff | 5.27 |  |  |  |  |  |  |  |
| 7. | While the Song Remains the Same | 4.16 |  |  |  |  |  |  |  |
| 8. | The Mexican | 3.46 |  |  |  |  |  |  |  |
| 9. | You Know We Can't Go Back | 3.46 |  |  |  |  |  |  |  |
| 10. | Ballad of the Mighty I | 5.15 |  |  |  |  |  |  |  |
|  |  | 43.52 |  |  |  |  |  |  |  |
| Deluxe Edition -julkaisun lisäkappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 11. | Do the Damage | 3.10 |  |  |  |  |  |  |  |
| 12. | Revolution Song | 3.32 |  |  |  |  |  |  |  |
| 13. | Freaky Teeth | 3.54 |  |  |  |  |  |  |  |
| 14. | In the Heat of the Moment (Remix)  | 5.58 |  |  |  |  |  |  |  |
|  |  | 60.26 |  |  |  |  |  |  |  |
| Japanin julkaisun lisäkappale |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 11. | Leave My Guitar Alone | 3.09 |  |  |  |  |  |  |  |
|  |  | 47.01 |  |  |  |  |  |  |  |